Diari Oficial de la Generalitat Valenciana


Sumari del DOGV 3908, del 02-01-2001 (2000/9933)

Informació pública de les bases de la convocatòria per a cobrir una plaça de conserge al col·legi públic.
---------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9933


Data del document
:   23-10-2000

Organisme emissor
:   Ajuntament de Quatretonda

Tipus de document
:   Convocatòria

Descriptors 

:   * Quatretonda
    * administració local
    * concurs administratiu

Informació pública de les bases de la convocatòria per a cobrir una plaça de conserge al col·legi públic. [2000/M9933]
  
Aprovades les bases que regiran la convocatòria per cobrir un lloc de treball al col·legi públic, incloses en la plantilla laboral d'aquest ajuntament, se'n procedeix a la publicació:
  
Bases per cobrir un lloc de treball de conserge al col·legi públic, inclòs en la plantilla laboral d'aquest ajuntament.
  
Primera. Objecte
  
Aquestes bases tenen per objecte establir les normes que regiran el procés de selecció del personal laboral al servei d'aquesta corporació per als llocs de treball que s'hi expressen: una plaça de conserge al col·legi públic, inclosa a l'oferta d'ocupació de 2000.
  
Segona. Legislació aplicable
  
En tot allò no establit en aquestes bases específiques, regirà allò que establisquen els preceptes següents:
  
Llei 7/1985, d'abril, Reguladora de les Bases de Règim Local.
  
Llei 11/1999, de 21 d'abril, modificadora de la Llei 7/1985, de 2 d'abril.
  
Preceptes bàsics del Reial Decret Legislatiu 781/1986, de 18 d'abril, i de la Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988.
  
Preceptes bàsics del Reial Decret 896/1991, de 7 de juny.
  
Decret Legislatiu de 24 d'octubre de 1995, de Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.
  
Preceptes no bàsics del Reial Decret 896/1991, de 7 de juliol.
  
Decret 33/1999, de 9 de març, del Govern Valencià (DOGV núm. 3.477, de 20 d'abril), i Reial Decret 364/ 1995, de 10 de març, que aprova el reglament general d'ingrés del personal al servei de l'administració general de l'estat.
  
Les altres disposicions reglamentàries sobre la matèria.
  
Tercera. Requisits dels aspirants
  
3.1 Per tal de poder participar en les proves de selecció, els aspirants hauran de complir les condicions següents:
  
- Tenir nacionalitat espanyola o la d'un dels altres estats membres de la Unió Europea o d'aquells estats als quals siga d'aplicació la Llei de Circulació de Treballadors, en els termes establits en la llei estatal que regula la matèria.
  
- Tenir complits 18 anys i no excedir dels 50; o, altrament, acreditar serveis prestats a l'administració, amb la suficient antiguitat que permeta tenir coberta, en el moment de la jubilació, la cotització mínima a la Seguretat Social.
  
- Complir les condicions específiques per poder desenvolupar els treballs que els siguen assignats per raó del seu càrrec.
  
- Estar en possessió de la titulació de Graduat Escolar.
  
- No patir cap malaltia, ni estar afectats per cap limitació física o psíquica incompatible amb el desenvolupament de les funcions pròpies del lloc de treball o que les impossibilite.
  
- No haver estat separat, mitjançant expedient disciplinari, del servei de qualsevol de les administracions públiques.
  
3.2 La titulació s'acreditarà mitjançant l'expedició dels títols corresponents per l'autoritat acadèmica competent.
  
3.3 Tots els requisits hauran de complir-se en l'últim dia de termini de presentació de sol·licituds i mantenir-se durant tot el procés selectiu.
  
Quarta. Sol·licituds
  
4.1 Participants
  
Els qui desitgen participar en les corresponents proves d'accés ho hauran de sol·licitar amb els models d'instància que es reprodueixen en l'annex II de la convocatòria; independentment, podran ser retirades en aquestes oficines municipals i hauran d'anar acompanyades dels comprovants següents:
  
Un resguard justificatiu d'haver pagat els drets d'examen, que es fixen en 3.000 pessetes.
  
Per a la fase de concurs, els sol·licitants hauran de presentar els justificants dels mèrits al·legats.
  
Certificat mèdic d'aptitud física i psíquica en què es faran constar les condicions d'agudesa auditiva, tensió arterial, aptitud psicomotriu, idèntiques a les que es fixen per al carnet de conduir.
  
Els aspirants faran constar en la seua instància que compleixen els requisits establits en la base 3ª 3.1, a, b, c, d, e, i f; alhora, s'hauran de comprometre a jurar o prometre acatament a la Constitució, a l'Estatut d'Autonomia de la Comunitat Valenciana i a les lleis segons el que estableix l'article 32.e del Decret Legislatiu de 24 d'octubre de 1955, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i el Reial Decret 707/1979, de 5 d'abril (BOE núm. 83, de 6 d'abril).
  
4.2. Òrgan a què s'envien.
  
Els sol·licitants es dirigiran a l'alcaldia presidència d'aquest ajuntament.
  
4.3 Termini de presentació.
  
El termini de presentació de sol·licituds serà de 20 dies naturals, comptador a partir de l'endemà de la publicació de l'extracte de la convocatòria en el Boletín Oficial del Estado.
  
4.4 Lloc
  
Les sol·licituds es presentaran al registre general de l'ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.5 Drets d'examen
  
L'import dels drets d'examen i de formació de l'expedient de cada una de les proves selectives es fixa en 3000 pessetes, i només podrà ser tornat quan l'aspirant no fóra admés a les proves per manca de requisits per a participar-hi.
  
4.6 Pagament
  
El pagament d'aquests drets es farà en la tresoreria municipal o al compte corrent que s'establisca si escau. El pagament es podrà fer directament o per gir postal o telegràfic, dirigit a la tresoreria i s'hi indicarà clarament la plaça a què aspire l'opositor.
  
Cinquena. Admissió d'aspirants
  
Una vegada finalitzat el termini de presentació d'instàncies, l'alcaldia presidència dictarà una resolució en el termini màxim d'un mes en què declararà aprovades les llistes provisionals d'aspirants admesos i exclosos.
  
En aquesta resolució, que es publicarà en el Diari Oficial de la Generalitat Valenciana i al tauler d'anuncis municipal, constarà el nom i cognoms dels aspirants admesos i exclosos i , si escau, el motiu de la no-admissió, i es concedirà un termini de 10 dies hàbils per tal que puguen formular-se reclamacions o esmenar els defectes que n'hagen motivat l'exclusió. Si es presenta cap reclamació serà acceptada o rebutjada en la resolució per la qual s'aprove la llista definitiva que es publicarà, alhora, als llocs indicats per a la llista provisional.
  
En el mateix acte administratiu, s'indicarà a més a més el lloc, la data i l'hora d'inici del primer exercici, que tindrà lloc en el termini no inferior a 15 dies hàbils, així com l'ordre de crida dels aspirants segons el resultat del sorteig a què es refereix l'article 10.3 del Decret 33/1999, de 19 de març del Govern Valencià, la composició dels tribunals i la data de constitució d'aquests.
  
Els resultats de cada un dels exercicis, les successives crides i convocatòries, i, en definitiva, qualsevol decisió que adopte el tribunal de selecció i que haja de conèixer el personal aspirant fins a l'acabament de les proves selectives o, si escau, la fase de concurs, s'exposaran als locals on s'hagen realitzat els exercicis anteriors, o als que s'assenyalen en l'últim annex, i serà suficient amb l'última exposició en la data en què s'inicie, com a notificació a tots els efectes. La crida per a la sessió següent d'un mateix exercici s'haurà de realitzar amb un termini d'antelació de 12 hores, mentre que la convocatòria per a un exercici distint haurà de respectar un termini de 48 hores.
  
Sisena. Tribunals qualificadors
  
 Composició
  
President: el president de la corporació o membre d'aquesta en qui delegue.
  
Secretari: el secretari de la corporació o funcionari d'aquesta en qui delegue, que actuarà amb veu però sense vot.
  
Vocals:
  
- Un representant de l'administració del Consell de la Generalitat Valenciana, designat per la Direcció General d'Interior
  
- El regidor delegat de l'àrea o, altrament, un regidor designat pel president de la corporació.
  
- El funcionari que ocupe la direcció del respectiu servei o departament o, altrament, un funcionari de titulació igual o superior a l'exigida en la convocatòria.
  
- Un treballador contractat en règim laboral designat pel president de la corporació a proposta de l'òrgan de representació de personal.
  
- Un representant de l'organització sindical més representativa de l'ajuntament amb presència en la Mesa de Negociació Municipal.
  
La designació dels membres del tribunal inclourà la dels respectius suplents
  
6.2 Tret del president, tots el membres de tribunal hauran d'estar en possessió d'una titulació igual o inferior a l'exigida en la respectiva convocatòria.
  
6.3 El tribunal podrà disposar la incorporació als seus treballs d'assessors especialistes si les característiques o la dificultat de la prova així ho requereixen, que col·laboraran amb el tribunal i tindran veu, però no vot.
  
6.4 Abstenció i recusacions
  
Quan concórrega en els membres del tribunal alguna de les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'alcaldia presidència; alhora, els aspirants podran recusar-los en la forma establida en l'article 29 d'aquesta llei.
  
6.5 Constitució i actuació
  
6.5.1. Els tribunals no podran constituir-se ni actuar sense l'assistència de més de la meitat dels seus integrants titulars o suplent indistintament, entre els quals necessàriament haurà d'haver-hi un president i un secretari. Alhora estan facultats per a resoldre les qüestions que puguen suscitar-se durant la realització de les proves per a adoptar els acords necessaris que hi garantisquen el degut ordre en tot allò no establit en aquestes bases i per a l'adequada interpretació de les bases generals i específiques d'aquesta convocatòria.
  
6.5.2. De la sessió, el secretari estendrà un acta on es faran constar les qualificacions del exercicis, les avaluacions individualitzades dels mèrits de cada aspirant en la fase de concurs i també les incidències i votacions que s'hi produïsquen.
  
Les actes numerades i rubricades constituiran l'expedient que mostrarà el procés selectiu realitzat.
  
6.5.3. Les actuacions del tribunal podran ser recorregudes en recurs d'alçada davant de l'alcalde president de l'ajuntament, en el termini d'un mes, comptador des que aquestes es feren públiques, d'acord amb l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a la resolució del recurs d'alçada, l'alcaldia presidència sol·licitarà un informe al tribunal actuant que, si escau, es tornarà a constituir a tals efectes, d'acord amb la resolució, en el termini màxim de tres mesos, transcorregut el qual sense que se'n produïsca cap, s'entendrà desestimada tal reclamació.
  
6.6 Indemnització per raó de servei.
  
Els membres del tribunal i també els possibles assessors especialistes percebran les indemnitzacions que, per raó de servei, tinguen establides en el Reial Decret 236/1988, de 4 de març (BOE núm. 68, de 19 de març de 1988) en les quanties establides per la Resolució d'11 de febrer de 1991 (BOE núm. 47, de 23 de febrer de 1991).
  
El tribunal que actue en les proves selectives tindrà les mateixes categories que es fixen per als que actuen en l'administració central de l'estat, d'acord amb l'article 3 33.2 del Reial Decret 236/1888 esmentat.
  
Setena. Inici i desenvolupament de les proves
  
7.1 . Les proves no podran començar fins que transcórreguen almenys 15 dies des de la publicació de la data, l'hora i el lloc de l'inici del primer exercici a què es refereix el paràgraf següent:
  
En aquest sentit, la data, l'hora i el lloc de l'inici del primer exercici, l'ordre d'actuació dels aspirants prèviament determinats per sorteig públic, juntament amb la llista dels aspirants admesos i exclosos, la composició dels tribunals i la data de constitució per a la valoració dels mèrits es publicarà en el Diari Oficial de la Generalitat Valenciana i al tauler d'anuncis municipal.
  
7.2 Totes les proves podran realitzar-se indistintament, en valencià o castellà, a elecció de l'aspirant.
  
Vuitena. Sistema selectiu
  
S'adopta el de concurs oposició.
  
Consistirà en un sistema de selecció que uneix el d'oposició, que es basa en la realització de successives proves de selecció, de caràcter obligatori i alguna d'aquestes eliminatòries, encaminades a determinar l'aptitud, la capacitat i els coneixement dels aspirants en relació amb les funcions de la plaça convocada, i el de concurs, que consisteix en una valoració de l'experiència concreta respecte de les funcions pròpies de la plaça vacant a proveir (article 15 del Decret 33/1999, del Govern Valencià).
  
Novena. Qualificació oposició i concurs
  
9.1 Oposició.
  
El temari d'aquesta s'indica en l'annex I
  
9.1.1. Els exercicis obligatoris i eliminatoris seran puntuats fins a un màxim de 10 punts. Caldrà assolir un mínim de 5 punts per a realitzar l'exercici següent.
  
La qualificació de cada exercici es determinarà per la mitjana resultant de les qualificacions atorgades per cada membre del tribunal.
  
La qualificació dels exercicis obligatoris s'obtindrà sumant les puntuacions de cada un d'aquests. Es consideraran aprovats, entre els aspirants que hagen superat les proves, aquells que hagen obtingut major puntuació, en nombre no superior al doble de vacants convocades. Els aprovats accediran a la fase de concurs.
  
9.1.2. Relació de les proves a realitzar
  
- Primer exercici: de caràcter obligatori i eliminatori
  
Es qualificarà de 0 a 10 punts. Consistirà a desenvolupar en un període màxim de 2 hores, dos temes dels inclosos en l'annex I, que seran proposats pel tribunal, i que posteriorment seran llegits pel propis aspirants davant del tribunal, en sessió pública. Els possibles temes a desenvolupar seran triats entre els set primers.
  
- Segon exercici: de caràcter obligatori i eliminatori
  
Consistirà a ubicar determinades adreces dins d'un o diversos plànols del terme municipal, que seran facilitades als aspirants pel tribunal; es qualificarà de 0 a 10 punts.
  
- Tercer exercici: de caràcter obligatori i eliminatori
  
Consistirà en una prova d'operacions de càlcul senzill aritmètic i geomètric (problemes) amb una durada mínima d'una hora, a determinar pel tribunal; s'hi valorarà de 0 a 10 punts. Serà facultat del tribunal la selecció i determinació dels nivells mínims a assolir per a la superació d'aquesta classe d'exercici, així com la fixació dels criteris d'avaluació.
  
- Quart exercici: de caràcter obligatori i no eliminatori
  
Consistirà en una entrevista amb el tribunal en què es valoraran els coneixements concrets i específics propis del lloc de treball a exercir; es valorarà de 0 a 5 punts.
  
- Cinqué exercici: de caràcter obligatori i no eliminatori
  
Consistirà a mantenir una conversa amb el tribunal, en valencià, en què es valoraran els coneixements orals dels aspirants en aquesta matèria. Es qualificarà de 0 a 5 punts. En el cas que els aspirants acreditaren estar en possessió del certificat de Coneixements Orals, expedit per la Junta Qualificadora de Coneixements de Valencià, quedaran eximits de realitzar aquesta prova, i se'ls atorgarà la màxima puntuació.
  
- Sisé exercici : de caràcter obligatori i no eliminatori. Pràctic.
  
Consistirà a desenvolupar activament un mínim de tres funcions de les que habitualment els són pròpies als llocs de treball convocats. Es valoraran de 0 a 5 punts.
  
9.2 Concurs
  
Els mèrits a puntuar seran els següents.
  
9.2.1 Serveis prestats. Es valorarà a raó d'1 punt per any complet de serveis en el mateix grup o categoria laboral i 0,25 punts quan es tracte d'altres grups, fins a un màxim de 5 punts. Tals serveis es valoraran exclusivament quan s'hagen prestat en instal·lacions de qualsevol administració municipal.
  
9.2.2. Titulacions i diplomes. Es valoraran sempre que no constituïsquen requisits per a l'accés a la plaça convocada. Es qualificaran únicament i exclusivament aquells que guarden relació amb les característiques de la plaça i per cada títol es concediran 0,20 punts, i per cada diploma 0,10 punts; es podrà obtenir un màxim per aquests conceptes de fins a 2 punts.
  
9.3. Retribucions. Els correspondran d'acord amb l'escala, grup i nivell en què estiguen classificades les places vacants en la plantilla.
  
9.4. En els supòsits d'empat en les qualificacions finals, el tribunal aplicarà les regles següents:
  
En el cas de concurs oposició, a favor de qui tinga major puntuació en l'oposició. Si persisteix l'empat, a favor de qui haja obtingut major qualificació en l'exercici pràctic. Si encara continuara l'empat, a favor de l'aspirant de major edat.
  
Deu. Publicitat de les qualificacions
  
10.1. Les qualificacions seran exposades al tauler d'anuncis de l'ajuntament, després de la realització de cada exercici.
  
Juntament amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis obligatoris, han de passar a la fase de concurs, i els citarà, si no ho ha fet abans, per tal que en el termini de 10 dies hàbils, presenten, en cas de no haver-ho fet abans, la documentació acreditativa dels mèrits, experiències- i altres, establits en la convocatòria.
  
Una vegada baremats els mèrits, el tribunal exposarà al públic les llistes d'aspirants amb la puntuació obtinguda en la fase de concurs; així com la d'aprovats, pel seu ordre de puntuació total, i els concedirà un termini de 10 dies, per tal que formulen les reclamacions que estimen pertinents en relació amb la baremació.
  
Resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants aprovats pel seu ordre de puntuació, que sota cap circumstància no podrà incloure un nombre superior al de places convocades.
  
Onze. Llista i proposta d'aprovats pel tribunal
  
Finalitzades les proves selectives, el tribunal juntament amb la relació d'aspirants admesos per ordre de puntuació, elevarà proposta de contractació al seu favor.
  
Dotze. Presentació de documents
  
12.1 Publicada la relació definitiva d'aspirants seleccionats, aquests hauran d'aportar davant de l'administració de l'ajuntament, en el termini de 20 dies hàbils, la documentació acreditativa que reuneixen tots i cada un dels requisits de la convocatòria.
  
12.2. Els qui tinguen la condició de personal laboral al servei de les administracions públiques, estaran exempts de justificar les condicions i els requisits que ja tenien anteriorment acreditats.
  
Tretze. Nomenament i contractació en règim laboral
  
13.1 Presentada la documentació pels interessats, i sent aquesta conforme, l'òrgan municipal competent autoritzarà la contractació dels aspirants proposats pel tribunal.
  
13.2. Els nomenaments seran notificats als interessats que hauran de prendre possessió en el termini de tres dies hàbils, si viuen a la mateixa localitat, o d'un mes, si resideixen a una localitat distinta.
  
13.3 En l'acte de la signatura del contracte, el contractat haurà de prestar jurament o promesa d'acord amb la fórmula establida en l'article 32.e del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Funció Pública Valenciana, i en el Reial Decret 707/1979, de 5 d'abril (BOE núm. 83 de 6 d'abril de 1979).
  
Catorze. Incidències
  
El tribunal està facultat per a resoldre els dubtes que es presenten i prendre els acords necessaris per al bon ordre de l'oposició, en tot allò que no estiga establit en aquestes bases.
  
Quinze. Impugnació i revocació de la convocatòria
  
15.1. Contra aquestes bases, que posen fi a la via administrativa, es podrà interposar recurs contenciós administratiu , durant el termini de dos mesos a comptar des de l'endemà de la publicació en el Butlletí Oficial de la Província de València i en el Diari Oficial de la Generalitat Valenciana, de conformitat amb allò establit en l'article 46 de la vigent Llei Reguladora de la Jurisdicció Contenciosa Administrativa.
  
15.2 En qualsevol moment, sempre abans de la publicació de les llistes d'aspirants admesos i exclosos, el ple de l'ajuntament podrà modificar o deixar sense efecte la convocatòria mitjançant l'adopció de l'acord corresponent, en ordre al que disposen els articles 102 i 103 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setze. Publicitat
  
16.1 L'aprovació d'aquestes bases es publicarà en el DOGV, i la convocatòria, a més a més, en el Boletín Oficial del Estado, d'acord amb el que disposa l'article 6.2 del Reial Decret 896/1991, de 7 de juny (BOE núm. 142, de 14 de juny de 1991) , i contindrà: denominació de ?escala, grup, nivell de C, D, corporació que convoca, nombre de places i data i número del BOP en què s'hagen publicat les bases i la convocatòria.
  
16.2 Aquestes bases estaran a disposició de les persones interessades a les dependències municipals i l'ajuntament en podrà facilitar còpies a petició d'aquestes.
  
Quatretonda, 23 d'octubre de 2000.- L'alcalde: Salvador Climent Alberola.
  
ANNEX I
  
Temari
  
Tema 1. La Constitució espanyola de 1978. Estructura. Drets fonamentals i llibertats públiques. Garanties.
  
Tema 2. L'ordenació del territori en la Constitució espanyola. Principis generals. L'administració local.
  
Tema 3. L'organització municipal. Els òrgans bàsics. Alcalde, tinents d'alcalde, ple ,comissió de govern. Els òrgans complementaris.
  
Tema 4. Personal al servei de les entitats locals: plantilles. Funcionaris de carrera d'administració local. Funcionaris interins. Personal eventual i laboral.
  
Tema 5. El procediment administratiu. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tema 6. L'atenció al públic; acollida i informació al ciutadà. El Registre General: entrada i eixida de documents.
  
Tema 7. El contracte administratiu de subministrament menor.
  
Tema 8. Nocions elementals d'aritmètica i càlcul senzill
  
Tema 9. Nocions elementals de geometria. Símbols: arcs, triangles i quadrilàters.
  
Tema 10. El terme municipal de Quatretonda.
  
ANNEX II
  
Model d'instància
  
El senyor/la senyora - amb el DNI ... amb domicili al carrer/a la plaça ... número ... de ... província de ... CP ... telèfon ...
  
EXPOSE
  
Que assabentat/da de la convocatòria del procediment de selecció per a les places de conserge del col·legi públic, segons l'anunci publicat en el Boletín Oficial del Estado, de data ...
  
DECLARE, sota la meua responsabilitat, complir tots i cadascun dels requisits establits en les bases de la convocatòria.
  
Acompanye a aquesta sol·licitud la fotocòpia compulsada del DNI i del justificant de l'ingrés dels drets de l'examen en la forma i quantia establides en les bases de la convocatòria.
  
SOL·LICITE
  
Que es tinga per presentada aquesta instància i les còpies que l'acompanyen i siga admesa i, de conformitat amb aquesta, se m'accepte per a participar en les proves selectives convocades per a les places indicades en el cos de la convocatòria esmentada.
  
Quatretonda, ... d ... de 2000
  
Signat: